Komission kertomus neljännen AKT-EY-yleissopimuksen, sellaisena kuin se on muutettuna Mauritiuksensopimuksella, mukaisesti perustetun vientitulojen vakauttamisjärjestelmän toiminnasta vuonna 1999 /* KOM/2000/0584 lopull. */





KOMISSION KERTOMUS neljännen AKT-EY-yleissopimuksen, sellaisena kuin se on muutettuna Mauritiuksen sopimuksella, mukaisesti perustetun vientitulojen vakauttamisjärjestelmän toiminnasta vuonna 1999 Johdanto 1. Yhteisön tukien rahoitusta ja hoitoa koskevan sisäisen sopimuksen 31 artiklan 3 kohdassa määrätään, että: Komissio laatii vuosittain jäsenvaltioille yhteenvetokertomuksen vientitulojen vakauttamisjärjestelmän toiminnasta ja AKT-valtioille siirrettyjen varojen käytöstä. 2. Tämä kertomus koskee AKT-EY-yleissopimuksen toimielinten toimintaa ja vientitulojen vakauttamisjärjestelmän hallinnointia vuonna 1999, erityisesti vuodelle 1998 myönnettyjen siirtojen osalta. Vuosi 1999 oli neljännen AKT-EY-yleissopimuksen, sellaisena kuin se on Mauritiuksen sopimuksella muutettuna, mukaisesti perustetun vientitulojen vakauttamisjärjestelmän neljäs soveltamisvuosi. Neljäntenä peräkkäisenä soveltamisvuonna siirrot voidaan kattaa kokonaan. AKT-EY-yleissopimuksen toimielinten toiminta 3. AKT-valtioiden vientitulojen vaihteluihin liittyvistä kysymyksistä on keskusteltu AKT-EU-kumppanuussopimusten uusimista koskevien neuvottelujen yhteydessä. 4. Heti neuvottelujen jälkeen päätettiin, että tulevalla sopimuksella perustetaan vientitulojen vaihteluja varten täydentävä tuki, joka liitetään AKT-valtioiden maaohjelmaan. Tämä tuki korvaa nykyisen vientitulojen vakauttamisjärjestelmän. Soveltamisvuotta 1998 koskevat siirrot 5. Siirtoperusteiden laskeminen Komissio totesi, että soveltamisvuoden 1998 osalta 13 AKT-valtiolle voidaan tehdä 18 vientitulojen vakauttamisjärjestelmän mukaista siirtoa. Tämän kertomuksen taulukossa 1 esitetään tulojen menetys 14 valtion/tuotteen osalta (katso sivu 12). 6. Siirtoperusteiden kokonaissumma on yleissopimuksen 197 artiklan 3 ja 4 kohdassa tarkoitetun vähennyksen jälkeen 86 355 867 euroa. Olisi huomattava, että yleissopimuksen 204 artiklan mukaisesti yhteisön tuonnin perusteella laskettua siirtoperustetta pienennetään AKT-valtion kaikkiin määräpaikkoihin suuntautuneen viennin perusteella lasketun siirtoperusteen suuruiseksi, kun jäljempänä tarkoitettu summa on pienempi. 7. Siirtoperusteen pienentäminen 203 artiklan nojalla Komission ja AKT-valtioiden edustajien on joissakin tapauksissa ollut kyseisen tuotteen tuotannon ja kokonaisviennin kehityksen vuoksi tarpeen käydä yleissopimuksen 203 artiklan mukaisia neuvotteluja. Neuvottelujen perusteella pienentämiseen on päädytty seuraavasti: 7.1. Siirtoperusteen pienentäminen kyseisen tuotteen kaupallisen tuotannon kehityksessä tapahtuneiden merkittävien muutosten perusteella >TAULUKON PAIKKA> 7.2. Siirtoperusteen pienentäminen kaikkiin määräpaikkoihin suuntautuvan viennin osuudessa kyseisen tuotteen tuotannossa tapahtuneen laskun perusteella >TAULUKON PAIKKA> 8. Siirtojen määrittäminen Vientitulojen vakauttamisjärjestelmästä tehtävien siirtojen kokonaissumma oli yleissopimuksen 202 ja 203 artiklan mukaisten neuvottelujen jälkeen 74 728 228 euroa. Soveltamisvuoden 1998 osalta järjestelmän rahoitustilanne oli seuraava: euroa - soveltamisvuotta 1998 360 000 000 koskeva vuosiosuus - soveltamisvuotta 1995 koskeva 271 251 306 ylijäämä, siirretään vuodelle 1998 - soveltamisvuotta 1996 koskeva 286 415 194 ylijäämä, siirretään vuodelle 1998 - soveltamisvuotta 1997 koskeva 295 207 178 ylijäämä, siirretään vuodelle 1998 - arvioidut korot 30.6.1999 33 729 441 Yhteensä 1 246 603 119 Tällä summalla voitiin kattaa kokonaan soveltamisvuotta 1998 koskevat siirrot. 9. Varainhoitovuotta koskeva yhteenveto edunsaajavaltioittain ja tuotteittain Taulukossa 2 (sivu 13) esitetään varainhoitovuotta koskeva yhteenveto edunsaajavaltioittain. Soveltamisvuonna 1998 Salomonsaarista tuli järjestelmän merkittävin edunsaaja puun viennissä ilmenneiden tappioiden seurauksena. 10. Tuotteittain esitetyssä yhteenvedossa (katso taulukko 3, sivu 14) käy ilmi, että siirtosummista kokonaisuudessaan puun osuus oli 55,9 prosenttia, kahvin osuus 21 prosenttia, maapähkinävalmisteiden osuus 8,4 prosenttia ja banaanien osuus 7,6 prosenttia. Tehdyt siirrot lisäävät usein merkittävästi edunsaajavaltioiden kokonaisvientituloja. Esimerkkeinä voidaan mainita: >TAULUKON PAIKKA> 11. Vientitulojen vakauttamisjärjestelmästä käytettävissä olevien varojen vaikutusta kyseiseen alaan voidaan kuitenkin arvioida paremmin vertaamalla siirtosummia siirron kohteena olevasta tuotteesta saatuihin vientituloihin: >TAULUKON PAIKKA> Siirtojen käyttö 12. Molemminpuoliset velvoitteet Kertomuksen tämä osa koskee molemminpuolisia velvoitteita, jotka allekirjoitettiin vuonna 1999, mutta jotka liittyvät aikaisempina vuosina päätettyjen siirtojen käyttöön. 12.1. Grenada Soveltamisvuosi: 1995 Tuotteet: banaanit 1 192 784 euroa muskottipähkinä ja muskottikukka 531 300 euroa Maksupäivä: 3.6.1997 Molemminpuolisten 10.10.1999 velvoitteiden allekirjoituspäivä Tiivistelmä Siirrot on tarkoitus käyttää suunnitelmallisesti maataloussektorin tilanteen parantamiseksi, jotta se pystyisi vastaamaan markkinoiden haasteisiin tärkeimpien vientikasvien osalta. Banaanien osalta vuoden 1995 siirtosummalla on tarkoitus tarjota tuottajille riittävä tuki, jotta nämä voisivat perustaa elinkykyisiä banaanintuotantoyksikköjä seuraavien toimenpiteiden avulla: - tilainvestoinnit - ojitus ja kastelu - tilan ulkopuoliset pääomainvestoinnit - tuotantokäytännöt ja työvoiman ottaminen käyttöön tilatasolla - mainoskampanja. Muskottipähkinän ja muskottikukan osalta vuoden 1995 siirtosummalla on tarkoitus parantaa muskottipähkinäteollisuuden kilpailukykyä ja edistää sen erikoistumista uusiin tuotteisiin ja uusille markkinoille. Erityisiä tavoitteita ovat: - laadunvarmistuslaboratorion perustaminen - muskottiöljytislaamon laajennus muskottivoin ja eloperäisten lannoitteiden tuotantoa sekä vedenpuhdistusjärjestelmän perustamista varten. 12.2. Papua-Uusi-Guinea Soveltamisvuosi: ensimmäisen rahoituspöytäkirjan mukainen ylijäämä Tuotteet: kaakaotuotteet 1 422 631 euroa kahvi 2 680 376 euroa kopratuotteet 419 512 euroa palmutuotteet 486 422 euroa Maksupäivä: 17.7.1998 Molemminpuolisten 28.12.1999 velvoitteiden allekirjoituspäivä Tiivistelmä Siirrot on tarkoitus käyttää kokonaisuudessaan maataloustuotannon palauttamiseen ennalleen Bougainvillen maakunnassa rahoittamalla yksittäisiä toimia, joita ovat muun muassa: - jokialuksen vuokraus - maaseututeiden rakentaminen ja ylläpito - pienen mittakaavan lainajärjestelmä. 12.3. Saint Lucia Soveltamisvuodet: 1996 ja 1997 Tuote: banaanit 1996 3 212 647 euroa 1997 9 345 575 euroa Maksupäivä: 27.10.1998 Molemminpuolisten 4.3.1999 velvoitteiden allekirjoituspäivä Tiivistelmä Saint Lucian hallitus ja Euroopan yhteisöjen komissio sopivat Castriesin toisen yhteisymmärryspöytäkirjan mukaisesti edistävänsä vuosien 1996 ja 1997 Stabex-siirroilla talouden kestävää kehitystä ja köyhyyden vähentämistä. Kokonaistavoitteiden saavuttamiseksi on sovittu seuraavista erityistavoitteista: Makrotalouspolitiikan ja alakohtaisten politiikkojen suunnittelu ja täytäntöönpano kansallisella tasolla, inhimillisten voimavarojen kehittäminen, yhteiskunnan ja yhteisöjen kehittäminen köyhyyden vähentämiseksi sekä instituutioiden kehittäminen. Tällä toiminnalla on seuraavat päämäärät: - Valtion säästöjen ja julkisen sektorin sulautettujen säästöjen lisääminen - Valmistusteollisuuden, matkailun ja muiden palvelujen merkityksen lisääminen taloudessa ja maatalouden monipuolistaminen - Vaihtotaseen ja ulkomaisen velan pitäminen hyväksyttävän suuruisina - Talouden avaaminen edelleen ottamalla käyttöön Caricomin yhteiset ulkotullit - Ihmisten koulutus- ja osaamistason nostaminen työllisyyden parantamiseksi - Yhteisöjen valmiuksien parantaminen toimia keskeisessä roolissa niitä kehitettäessä - Viranomaisten ja kansalaisjärjestöjen yhteistyön tehostaminen - Muita heikommassa asemassa oleville ryhmille suunnattujen palvelujen edistäminen - Julkisten ja yksityisten elinten vahvistaminen ja parantaminen niiden tehokkuuden ja tuloksellisuuden lisäämiseksi erityisesti politiikan suunnittelun ja täytäntöönpanon osalta. 12.4. Saint Vincent Soveltamisvuodet: 1996 ja 1997 Tuotteet: banaanit 1996 8 397 816 euroa 1997 6 419 882 euroa Maksupäivä: 28.8.1998 Molemminpuolisten 4.3.1999 velvoitteiden allekirjoituspäivä Tiivistelmä Saint Vincentin hallitus ja Euroopan yhteisöjen komissio sopivat Castriesin toisen yhteisymmärryspöytäkirjan mukaisesti edistävänsä vuosien 1996 ja 1997 Stabex-siirroilla talouden kestävää kehitystä ja köyhyyden vähentämistä. Kokonaistavoitteiden saavuttamiseksi on sovittu seuraavista erityistavoitteista: Makrotalouspolitiikan ja alakohtaisten politiikkojen suunnittelu ja täytäntöönpano kansallisella tasolla, inhimillisten voimavarojen kehittäminen, yhteiskunnan ja yhteisöjen kehittäminen köyhyyden vähentämiseksi sekä instituutioiden kehittäminen. Tällä toiminnalla on seuraavat päämäärät: - Valtion säästöjen ja julkisen sektorin sulautettujen säästöjen lisääminen - Valmistusteollisuuden, matkailun ja muiden palvelujen merkityksen lisääminen taloudessa ja maatalouden monipuolistaminen - Vaihtotaseen ja ulkomaisen velan pitäminen hyväksyttävän suuruisina - Talouden avaaminen edelleen ottamalla käyttöön Caricomin yhteiset ulkotullit - Ihmisten koulutus- ja osaamistason nostaminen työllisyyden parantamiseksi - Yhteisöjen valmiuksien parantaminen toimia keskeisessä roolissa niitä kehitettäessä - Viranomaisten ja kansalaisjärjestöjen yhteistyön tehostaminen - Muita heikommassa asemassa oleville ryhmille suunnattujen palvelujen edistäminen - Julkisten ja yksityisten elinten vahvistaminen ja parantaminen niiden tehokkuuden ja tuloksellisuuden lisäämiseksi erityisesti politiikan suunnittelun ja täytäntöönpanon osalta. 12.5. Salomonsaaret Soveltamisvuodet: 1994 ja 1995 ensimmäisen rahoituspöytäkirjan mukainen ylijäämä Tuotteet: kopratuotteet 1994 1 275 901 euroa kaakao 1995 182 989 euroa ensimm. rahoituspöytäkirjan mukainen ylijäämä 45 502 euroa Maksupäivät: 21.1.1999 (1994) 19.1.1999 (1995) 25.11.1998 (ylijäämä) Molemminpuolisten 26.8.1999 velvoitteiden allekirjoituspäivä Tiivistelmä: Varoilla on tarkoitus tukea hallituksen keskipitkän aikavälin kehittämisstrategian sekä edellisten molemminpuolisten velvoitteiden mukaisesti integroitua maaseutuohjelmaa erityisesti seuraavilla aloilla: - Maatalous ja maaseutuyritykset - Maaseudun infrastruktuurit - Metsäala tai niitä myönnetään yksittäisiä toimia varten, joita ovat esimerkiksi: - Lainamahdollisuuksien tarjoaminen maaseutualueilla - Maataloustutkimus - Kopran käsittely ja sen kaupan suunnittelu - Naisten osallistumisen edistäminen rahoitettavissa hankkeissa - Maaseutuinfrastruktuurien ylläpito - Uusia lajikkeita koskevat tutkimukset - Koulutusohjelmat. 12.6. Vanuatu Soveltamisvuodet: 1995 ja 1996 ensimmäisen rahoituspöytäkirjan mukainen ylijäämä Tuotteet: kaakao 1995 455 819 euroa kaakao 1996 198 668 euroa ensimm. rahoituspöytäkirjan mukainen ylijäämä 25 205 euroa Maksupäivät: 29.4.1998 (1995) 25.11.1998 (1996) 26.6.1997 (ylijäämä) Molemminpuolisten 6.8.1999 velvoitteiden allekirjoituspäivä Tiivistelmä Varat on tarkoitus käyttää aiempien siirtomäärärahojen tapaan lähinnä maataloustuotannon monipuolistamista ja laajentamista koskevan toiminnan tukemiseen. Suunnitellut yksittäiset toimet koskevat tieinfrastruktuurin parantamista, tarkemmin siltojen ja joenylityspaikkojen rakentamista Espiritu Santi -saarella olevia jokia varten. LIITE Taulukko 1 : SIIRTOPERUSTEET 1998 (euroina) >TAULUKON PAIKKA> Taulukko 2 yhteenveto edunsaajamaittain soveltamisvuosi 1998 >TAULUKON PAIKKA> Taulukko 3 yhteenveto Tuotteittain soveltamisvuosi 1998 >TAULUKON PAIKKA>